钦定古今图书集成/明伦汇编/氏族典/第340卷 > 刘黑马
## 钦定古今图书集成/明伦汇编/氏族典/第340卷 > 刘黑马

按《元史刘伯林传》：“伯林子黑马，名嶷，字孟方，以小字
行，袭父职为万户。己丑，太宗即位，始立三万户，以黑
马为首。庚寅，睿宗入自大散关，命黑马先由兴元东
下，至三峰山，遇金大将，与战，破之。甲午，从破蔡州，灭
金。乙未，同征西川。辛丑，改授都总管，寻命巡抚天下。
中统三年，命兼成都路军民经略使，卒谥忠惠。”